PRAVILA O ZAŠTITI OSOBNIH PODATAKA PRIKUPLJENIH U SVRHU SUDJELOVANJA NA NATJECANJU/SMOTRI

Korištenjem usluga iz nadležnosti Agencije za odgoj i obrazovanje (organizacija i provedba učeničkih natjecanja/smotri) povjeravate nam svoje osobne podatke. Pravila o zaštiti osobnih podataka opisuju koje podatke prikupljamo i na koji ih način upotrebljavamo.

Ovim Pravilima o zaštiti osobnih podataka u svrhu sudjelovanja učenika i mentora na natjecanju/smotri utvrđuje se sljedeće: koji se konkretno osobni podaci prikupljaju, koji se od tih podataka objavljuju javno na internetskoj stranici, koji se podaci prosljeđuju drugim institucijama, koliko dugo i gdje se čuvaju podaci te sigurnost mrežne stranice/sustava.

Prikupljamo sljedeće osobne podatke:

* za učenike: ime i prezime, spol, OIB, razred, naziv škole, grad i županija, mjesto i datum rođenja, adresa e-pošte, telefon/mobitel, podaci o prethodnom obrazovanju i izloženosti učenika stranom jeziku, ostvareni rezultat
* za mentore/pratitelje učenika: ime i prezime, zanimanje, naziv škole/institucije, grad i županija, e-mail adresa, tel./mob.
* za članove županijskog/državnog povjerenstva za provedbu natjecanja/smotre: ime i prezime, zanimanje, institucija, e-mail adresa, tel./mob.

Podaci koji se javno objavljuju na internetskoj stranici:

* za učenike: ime i prezime, razred, naziv škole, grad i županija, ostvareni rezultat
* za mentore: ime i prezime, naziv škole/institucije, grad i županija; a za mentore koji su voditelji putovanja: kontakt podaci
* za članove državnog povjerenstva za provedbu natjecanja/smotre: ime i prezime, zvanje, institucija, grad i županija

Vaše osobne podatke obrađujemo u skladu s važećim propisima (Uredba (EU) 2016/679 Europskog parlamenta i Vijeća o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ i Zakona o provedbi Opće uredbe o zaštiti podataka (Narodne novine, br. 42/2018), a u svrhu organizacije i provedbe učeničkih natjecanja i smotri te ostvarivanja prava sudionika natjecanja/smotri koja proizlaze iz važećih propisa.

Vaše osobne podatke u pravilu ne prosljeđujemo niti ustupamo nepovezanim trećim stranama, sigurnosno su pohranjeni na našem ili vanjskom poslužitelju koji izaberemo, a koji u dovoljnoj mjeri jamči provedbu odgovarajućih tehničkih i organizacijskih mjera na način da je obrada u skladu sa zahtjevima Opće uredbe o zaštiti osobnih podataka i Zakona o provedbi Opće uredbe o zaštiti podataka. Vaše podatke možemo proslijediti trećim osobama, primjerice drugim institucijama iz područja odgoja i obrazovanja, strukovnog obrazovanja, visokog obrazovanja te područja znanosti u skladu s važećim propisima.

Institucije kojima se podaci prosljeđuju:

* MZO
* CARNet (NISpuSŠ, e-matica)
* AZVO (NISpVU)
* hoteli, prijevoznici

Koliko dugo se čuvaju podaci i gdje:

* podaci se čuvaju u skladu sa zakonskim propisima te Posebnim popisom arhivskoga i registraturnoga gradiva Agencije za odgoj i obrazovanje